CELEX: 32014R0302
Language: et
Date: 2014-03-25 00:00:00
Title: Komisjoni rakendusmäärus (EL) nr 302/2014, 25. märts 2014 , milles käsitletakse Trichoderma reesei (CBS 126896) abil saadud endo-1,3(4)-β-glükanaasi lubamist broilerkanade ja võõrutatud põrsaste puhul kasutatava söödalisandina (loa hoidja ROAL Oy)  EMPs kohaldatav tekst

26.3.2014   
            
            
               ET
            
            
               Euroopa Liidu Teataja
            
            
               L 90/4
            
         
      KOMISJONI RAKENDUSMÄÄRUS (EL) nr 302/2014,
   25. märts 2014,
   milles käsitletakse Trichoderma reesei (CBS 126896) abil saadud endo-1,3(4)-β-glükanaasi lubamist broilerkanade ja võõrutatud põrsaste puhul kasutatava söödalisandina (loa hoidja ROAL Oy)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite jaoks lubade andmise kord ning selliste lubade andmise alused ja menetlused.
            
         
               (2)
            
            
               Määruse (EÜ) nr 1831/2003 artikli 7 kohaselt esitati taotlus Trichoderma reesei (CBS 126896) abil saadud ensüümivalmistise endo-1,3(4)-β-ksülanaasi kasutamise lubamiseks. Taotlusele olid lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.
            
         
               (3)
            
            
               Kõnealuses taotluses käsitletakse Trichoderma reesei (CBS 126896) abil saadud endo-1,3(4)-β-glükanaasi valmistise lubamist broilerkanade ja võõrutatud põrsaste puhul kasutatava söödalisandina, mis tuleb klassifitseerida söödalisandite kategooriasse „zootehnilised lisandid”.
            
         
               (4)
            
            
               Euroopa Toiduohutusamet (edaspidi „toiduohutusamet”) jõudis oma 9. oktoobri 2013. aasta arvamuses (2) järeldusele, et kavandatud kasutustingimuste korral ei avalda Trichoderma reesei (CBS 126896) abil saadud endo-1,3(4)-β-glükanaasi valmistis kahjulikku mõju loomade ega inimeste tervisele ega keskkonnale. Toiduohutusamet jõudis ka järeldusele, et lisand suurendab oluliselt loomade tootlikkust. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimeetodi kohta.
            
         
               (5)
            
            
               
                  Trichoderma reesei (CBS 126896) abil saadud endo-1,3(4)-β-glükanaasi valmistise hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud tingimustel.
            
         
               (6)
            
            
               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Loa andmine
   Lisas täpsustatud valmistist, mis kuulub zootehniliste söödalisandite kategooriasse ja funktsionaalrühma „seedimist soodustavad ained”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 25. märts 2014
      
         
            Komisjoni nimel
         
         
            president
         
         José Manuel BARROSO
         
      
   
   
      (1)  ELT L 268, 18.10.2003, lk 29.
   
      (2)  EFSA Journal 2013; 11(10):3432.
   
      LISA
      
                  Söödalisandi identifitseerimisnumber
               
               
                  Loa hoidja nimi
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Suurim vanus
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  Aktiivsuse ühikuid 12 % niiskusesisaldusega täissööda kg kohta
               
            
                  
                     Zootehniliste lisandite kategooria. Funktsionaalrühm: seedimist soodustavad ained
                  
               
            
                  4a20
               
               
                  ROAL Oy
               
               
                  Endo-1,3(4)-β-glükanaas
                  EC 3.2.1.6
               
               
                  
                               
                           
                           
                              
                                 Söödalisandi koostis
                              
                              
                                 Trichoderma reesei (CBS 126896) abil toodetud endo-1,3(4)-β-glükanaasi valmistis järgmise minimaalse aktiivsusega:
                              
                                          —
                                       
                                       
                                          tahke vorm: 200 000 BU (1) / g endo-1,3(4)-β-glükanaasi;
                                       
                                    
                                          —
                                       
                                       
                                          vedel vorm: 400 000 BU/ml endo-1,3(4)-β-glükanaasi.
                                       
                                    
                        
                               
                           
                           
                              
                                 Toimeaine kirjeldus
                              
                              
                                 Trichoderma reesei (CBS 126896) abil toodetud endo-1,3(4)-β-glükanaas
                           
                        
                               
                           
                           
                              
                                 Analüüsimeetod
                                  (2)
                              
                              Endo-1,3(4)-β-glükanaasi aktiivsuse mõõtmine: spektrofotomeetriline (DNS) meetod, mis põhineb endo-1,3(4)-β-glükanaasi toimel odra β-glükaanile pH 4,8 ja 50 °C juures vabaneva suhkru määramisel.
                           
                        
               
                  Broilerkanad
               
               
                  —
               
               
                  20 000 BU
               
               
                  —
               
               
                  
                              1.
                           
                           
                              Söödalisandi ja eelsegu kasutamisjuhistes märkida säilitustingimused ja granuleerimispüsivus.
                           
                        
                              2.
                           
                           
                              Kasutatakse kuni umbes 35 kg kaaluvate (võõrutatud) põrsaste puhul.
                           
                        
                              3.
                           
                           
                              Kasutajate ohutus: käitlemisel kasutada respiraatorit, kaitseprille ja kaitsekindaid.
                           
                        
               
                  15. aprill 2024
               
            
                  Võõrutatud põrsad
               
               
                  10 000 BU
               
            
         (1)  1 BU on ensüümikogus, mis pH 4,8 ja temperatuuri 50 °C juures vabastab odra β-glükaanist 1 mikromooli taandavaid suhkruid (glükoosiekvivalente) minutis.
      
         (2)  Analüüsimeetodite andmed on kättesaadavad referentlabori veebilehel http://irmm.jrc.ec.europa.eu/EURLs/EURL_feed_additives/Pages/index.aspx